สำนักงานเขตคลองเตย โดยฝ่ายสิ่งแวดล้อมและสุขาภิบาล ได้ติดตามตรวจสอบเรื่องร้องเรียนดังกล่าวแล้วปรากฎว่า จากการตรวจสอบภายในร้านมีการจำหน่ายผลิตภัณฑ์กัญชา โดยได้รับใบอนุญาตฯจากกระทรวงสาธารณสุข ขณะตรวจสอบไม่พบมีการสูบและไม่ได้รับกลิ่นควันจากกัญชา โดยทางร้านแจ้งว่าได้แนะนำให้ผู้มาใช้บริการนำไปสูบที่อื่นและไม่ให้มีการสูบภายในร้านหรือบริเวณภายนอกร้าน เพื่อป้องกันบ้านข้างเคียงได้รับความเดือดร้อน ทั้งนี้ เจ้าหน้าที่ได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 โดยห้ามจำหน่ายสมุนไพรควบคุมเพื่อการสูบในสถานที่ประกอบการฯ ตามประกาศกระทรวงสาธารณสุข เรื่อง สมุนไพรควบคุม(กัญชา)พ.ศ.2565 ลงวันที่ 11 พฤศจิกายน 2565 ซึ่งทางผู้ประกอบการรับทราบและยินดีปฎิบัติตามประกอบกับจะคอยกำชับให้ผู้มาใช้บริการปฎิบัติตามอย่างเคร่งครัด ทั้งนี้ หากผู้ร้องยังคงได้รับความเดือดร้อนสามารถแจ้งเรื่องร้องเรียนโดยตรงได้ที่ฝ่ายสิ่งแวดล้อมและสุขาภิบาล โทร.02-2495532
ทำงานไปจะอ้วกเลยค่ะ  กลิ่นแรงมากๆเลยค้ะ
แต่พอคุณเจ้าหน้าที่กลับกันไปหมด ก็มาสูบด้านนอก และได้กลิ่นอยู่ค่ะ